Alaska
Alaskan etelärannikolla on pitkä, lounaaseen työntyvä Alaskan niemimaa, jonka jatkeena voidaan pitää Aleuttien saariketjua, joka myös kuuluu Alaskaan. Alaskan niemimaa ja Aleuttien saaret erottavat Beringinmeren muusta Tyynestämerestä.
Cook Inlet
Cook Inlet on Alaskanlahteen kuuluva lahti Alaskan osavaltion eteläosassa Yhdysvalloissa. Lahti on noin 290 kilometriä pitkä ja sijaitsee Kenain niemimaan ja Aleuttien vuoriston välissä. Lahti on Alaskan tiheimmin asuttua aluetta, ja sen valuma-alueella asuu yhteensä lähes 400 000 ihmistä, joista suurin osa Anchoragen kaupungissa lahden pohjoisosassa.